Sabanin ra′ayi tsakanin shugabannin Turai dangane da makomar ′yan gudun hijira | Siyasa | DW | 03.09.2015
Sabanin ra'ayi tsakanin shugabannin Turai dangane da makomar 'yan gudun hijira
Kasar Hangari ta nemi girmama dokokin kasashen Turai kan baki 'yan gudun hijira inda ta bukaci su yi rigista kamar yadda tsarin ya tanada.
Yayin da dubban 'yan gudun hijira daga kasashen da ke fama da rikice-rikice a Gabas ta Tsakiya, wasu daga Afirka suka isa birnin Munich Jihar Bavaria da ke kudancin Jamus inda suka samu tarba ta al'ummar yankin, 'yan uwansu dubbai da suka makale a tashar jirgin kasa a Budapest a kasar Hangari na ci gaba da kira da a kawo musu dauki.
Cikin wadannan 'yan gudun hijira kimanin 3500 sun sauka ne a tashar jirgin kasa da ke a Munich a nan Jamus inda suka sami tarba ta musamman ga al'ummar wannan yanki wadanda ke dauke da kwalaye da rubutu wanda ke cewa " 'yan gudun hijira muna muku lalale marhabun."
Fa'iz Ahmad dan kasar Pakistan na daga cikin 'yan gudun hijira da suka isa birnin na Munich. Kuma ya nuna godiya sakamakon isa kasar ta Jamus.
Mahukunta a wannan kasa dai sun bayyana cewa suna yin duk mai yiwuwa wajen ganin sun tallafa wa mutane da suka samu kansu cikin hali na tsananin bukata. Shi kuwa Thomas Duchmann cikin Jamusawa da suka sadaukar da lokacinsu suna aikin jinkai ga wadannan dubban 'yan gudun hijira, ya ce za su ci gaba da wannan sadaukarwa har sai mahukunta sun karbi wannan aiki.
Baya ga wadanda suka isa Jamus wasu 'yan gudun hijirar sun tsinci kai cikin hali na tsaka mai wuya bayan da 'yan sanda a Hungary suka hana musu damar ketara iyaka zuwa Ostriya daga nan su je Jamus, wata kwarya-kwaryar zanga-zanga suka yi bayan kwana a filin Allah gaban tashar jirgin kasa ta Keleti a Budapest fadar gwamnatin kasar Hangari inda suka ce su fa zaman lafiya suke muradi.
Wani dan fafutukar kare hakkin dan Adam a kasar ta Hangari da ya bayyana kansa da suna dan fafutika Gabor ya ce kasashen na Turai nada yadda zasu yi su tallafi wadannan mutane da ke cikin halin kunci.
Ita kuwa uwargida Meshde da ta fito tare da 'ya'yanta daga yankin Aleppo na kasar Siriya cewa tayi a bata dama ta bar kasar ta Hungary kamar sauran 'yan uwanta da suka siyi tikitin jirgin kasa amma aka hanasu ficewa.
Dubban 'yan gudun hijira sun isa birnin Munich na Jamus
Al'ummar wannan yanki na dauke da kwalaye da ke da rubutu wanda ke cewa " 'Yan gudun hijira muna muku lalale marhabun". (02.09.2015)
Hedikwatar EU da ke a Brussels za ta kara bada miliyan biyar na Euro dan tallafa wa kasar ta Faransa cikin ayyukan jinkai da take yi na taimakon 'yan gudun hijira dubbai da ke a yankin na Calais. (31.08.2015)
Shugabar gwamnatin Jamus ta nemi ganin daukan mataki kan matsalolin 'yan gudun hijira da ake samu a nahiyar Turai (01.09.2015)
Kasashen Turai sun ce adadin 'yan gudun hijiran shi ne mafi yawa da aka taba gani tun bayan yakin duniya na biyu. (30.08.2015)
Shugabanni a London na tunanin gabatar da sabbin dokoki na rage yawan 'yan gudun hijirar dake shiga kasar a wani adadi da ba a taba samun kamarsa ba (28.08.2015)
Cikin 'yan kwanakin nan ana kara samun batagari da ke kai farmaki kan baki saboda kyama, abin yafi faruwane a Gabashin Jamus, inda aka samu kashi 61 cikin dari na daukacin hari kan bakin. (27.08.2015)
A wani sabon adadi, hukumar 'yan gudun hijira ta Majalisar Dinkin Duniya ta ce kimanin 'yan gudun hijira dubu 300 ne suka ketara tekun Bahar Rum da zimmar shiga Turai. (28.08.2015)
Wani hari a gabashin kasar Jamhuriyar Nijar ya hallaka mutane uku
'Yan Boko Haram, sun kai hari a garin Abadam da ke cikin jihar Diffa a gabashin Jamhuriyar Nijar, inda suka hallaka mutane uku cikinsu har da wani sojan Nijar daya. (28.08.2015)
Meron Estefanos 'yar jarida ce daga kasar Eritrea, kana 'yar fafutuka ce da yanzu haka ta ke zaune a Sweden. Ta shafe tsawon shekaru wajen nemawa 'yan gudun hijira hakkinsu. (26.08.2015)
Harbe-harbe a kasar Faransa
Rahotanni daga kasar Faransa na nuni da cewa mutane uku sun rasa rayukansu yayin da wasu hudu kuma suka jikkata sakamakon harbi da wani mutum ya yi da bindiga. (25.08.2015)
Ci gaba da mutuwar bakin haure a Teku
Jami'an tsaron da ke gadin gabar teku a Italiya sun sanar da gano gawarwakin bakin haure akalla 50 a wani kwale-kwale da ke safararsu. (27.08.2015)
Jean-Claude Junker ya yi kira ga kasashen EU da su dauki matakan jin-kai na bai-daya domin ceto 'yan gudun hijirar Siriya daga halin da suke ciki. (09.09.2015)
Rahoto kan 'yan gudun hijira a Turai
Rahoto kan kokarin hana amfani da Intanet domin yada manmufofin kyamar baki
Muhimman kalmomi Bakin haure, 'yan gudun hijira, Jamus, Hangari
Permalink https://p.dw.com/p/1GQ6x